**BIP – záverečná správa**

**Názov BIP:** *Insights in Management, Bridging Borders and Minds – Cultivating Cross-Cultural Competence*

**Dátum realizácie:** 14/10/2024 - 18/10/2024

**Dátum virtuálneho prvku:** 07/10/2024

**Uveďte:**

* **svoje hodnotenie skutočnej realizácie tohto zmiešaného intenzívneho programu**

Realizácia zmiešaného intenzívneho programu *"Insights in Management – Bridging Borders and Minds, Cultivating Cross-Cultural Competence"* prebehla úspešne a splnila očakávania všetkých zúčastnených strán. Program sa konal od 14. do 18. októbra 2024 na Fakulte manažmentu, ekonomiky a obchodu na Prešovskej univerzite v Prešove. V rámci programu sme privítali 10 akademikov z piatich rôznych krajín – Cypru, Českej republiky, Bulharska, Rumunska a Lotyšska, čo významne prispelo k multikultúrnej atmosfére a obohatilo obsah programu.

Medzi pozitívne aspekty patrí:

* Posilnenie medzinárodnej spolupráce. Účasť akademikov z rôznych krajín umožnila výmenu poznatkov a skúseností, čo prispelo k obohateniu výučby a rozšíreniu perspektív účastníkov.
* Všetky plánované aktivity boli realizované podľa harmonogramu.
* Prednášky a workshopy boli vedené skúsenými odborníkmi, čo zabezpečilo vysokú kvalitu obsahu a splnenie vzdelávacích cieľov programu.
* Program podporoval aktívnu interakciu medzi účastníkmi, čo prispelo k budovaniu profesionálnych a osobných vzťahov a k rozvoju interkultúrnych kompetencií.

Medzi výzvy a odporúčania do budúcnosti by sme mohli zaradiť:

* Časový manažment: Niektoré aktivity by mohli byť lepšie časovo rozvrhnuté, aby účastníci mali viac času na diskusiu a reflexiu.
* Technologické zabezpečenie: Aj keď technická podpora bola celkovo na vysokej úrovni, niekoľko drobných technických problémov v priebehu online časti programu naznačuje potrebu ešte dôkladnejšej prípravy a záložných riešení.
* **nahlásené/dosiahnuté výsledky vrátane účasti učiacich sa a učiteľov/školiteľov, dohôd o partnerskej spolupráci, získaných skúseností, zdieľania výsledkov a vplyvu. (max.3000 znakov)**

Získané skúsenosti a interkultúrne kompetencie:

### 1. ****Zlepšenie medziľudských a komunikačných zručností****

Účastníci sa naučili efektívne komunikovať a spolupracovať v medzinárodnom prostredí.

### 2. ****Zvýšenie schopnosti adaptácie na rôzne kultúry****

Účastníci programu sa stretli s rôznymi kultúrami a naučili sa prispôsobiť svoj prístup k práci podľa kultúrnych odlišností.

### 3. ****Praktické manažérske zručnosti****

Program ponúkol možnosť rozvíjať konkrétne manažérske zručnosti, ako je vedenie tímu, riešenie problémov v multikultúrnych tímoch, analýza a hodnotenie globálnych obchodných príležitostí.

### 4. Prehĺbenie teoretických poznatkov

Účastníci mali prístup k odborníkom v oblasti manažmentu a medziľudskej komunikácie. Mentoring zo strany odborníkov viedol k hlbšiemu pochopeniu teoretických konceptov a ich využitia v praxi.

### 5. ****Spolupráca v multikultúrnych tímoch****

Tento typ spolupráce pomohol účastníkom zlepšiť ich schopnosti pracovať v rôznorodých tímoch. Vďaka tímovej práci sa účastníci naučili, ako riešiť zadania, koordinovať úlohy a využiť silné stránky každého člena tímu.

### 6. ****Osobný rast a profesionálny rozvoj****

Účastníci programu mali možnosť nielen získať nové profesionálne zručnosti, ale aj sa osobnostne rozvíjať. Program im poskytol príležitosti na sebareflexiu a rozvoj vlastnej kariéry v globálnom kontexte. Naučili sa lepšie chápať svoje silné stránky, ale aj oblasti, v ktorých môžu rásť.

### 7. ****Networking a vytváranie medzinárodných kontaktov****

BIP poskytol príležitosť vytvárať hodnotné profesionálne kontakty s kolegami z rôznych krajín. Tento networking im môže pomôcť pri budovaní kariéry a pri spolupráci s ľuďmi z medzinárodného prostredia.

### 8. ****Zlepšenie jazykových zručností****

Pre mnohých účastníkov bola výzvou aj jazyková bariéra. Program poskytol príležitosť zlepšiť jazykové zručnosti, najmä v angličtine, čo je neoceniteľné pre profesionálny rast v medzinárodnom prostredí.

Zdieľanie výsledkov:

Aktivity a výsledky programu boli aktívne propagované a zdieľané na jednotlivých webových stránkach zúčastnených inštitúcií ako aj na sociálnych sieťach, čím sa zabezpečila široká dostupnosť informácií pre akademickú komunitu a verejnosť a zvýšila sa viditeľnosť programu. Účastníci zdieľali svoje skúsenosti a dojmy prostredníctvom príspevkov, fotografií a videí na platformách ako Facebook či Instagram. Výsledky tiež boli zdieľané v univerzitnom časopise Na Pulze a na kolégiu dekana FMEO.

Vplyv:

Akademický vplyv:

Zvýšila sa motivácia a angažovanosť účastníkov, čo prispelo k vyššej kvalite výučby a odborného rastu. Program podporil kultúrnu výmenu a porozumenie medzi účastníkmi z rôznych krajín, čo prispelo k budovaniu medzinárodného priateľstva a spolupráce, ktorá bude pokračovať v rámci spoločných projektov a účasti na budúcich Erasmus+ mobilitách, workshopoch a vedeckých konferenciách. Plánujú sa spoločné výskumné iniciatívy a ďalšie vzdelávacie aktivity, ktoré budú naďalej podporovať medzinárodnú spoluprácu a výmenu poznatkov.

***Opíšte obsah virtuálneho prvku:***

Počas virtuálneho stretnutia sa účastníci zapojili do rôznych interaktívnych aktivít zameraných na zlepšenie ich pochopenia medzikultúrnej kompetencie v manažmente:

1. Úvod a otvorenie: Predstavenie účastníkov, prezentovanie ich profesionálnych skúseností a diskusia o ich motiváciách pre vstup do programu BIP
2. Ako prelomenie bariér a aktivitu bol realizovaný interaktívny kvíz o Slovensku v anglickom jazyku zameraný na fakty a zaujímavosti o Slovensku s cieľom vyvolať záujem o návštevu Slovenska.
3. Mgr. Monika Pastirová predstavila Fakultu manažmentu, ekonomiky a obchodu – organizátora BIP.
4. Hlavným bodom virtuálneho elementu bola prednáška doc. Mgr. Evy Benkovej, PhD., ktorá odprezentovala svoju prezentáciu s názvom *Equilibrium of Soft and Hard Skills in Management in the Era of Global Competitiveness,* ktorá bola zameraná na význam a rozvoj mäkkých zručností v súčasnom globálnom prostredí.
5. Nasledovala diskusia k danej prednáške a taktiež brainstorming o prípadových štúdiách, kde účastníci analyzovali reálne prípadové štúdie o výzvach v oblasti medzikultúrneho manažmentu a medzikultúrnej kompetencie.Tieto diskusie boli navrhnuté tak, aby podporovali kritické myslenie a zdieľanie rôznych pohľadov z rôznych kultúrnych prostredí.
6. Nasledoval priestor na spätnú väzbu, kde mohli účastníci klásť otázky, podeliť sa o svoje postrehy k stretnutiu.
7. Na záver stretnutia sa prodekanka doc. Benková poďakovala účastníkom virtuálneho prvku BIP za ich účasť, aktivitu a záujem, vyjadrila potešenie a poskytla usmernenie o ďalších krokoch pre nadchádzajúcu osobnú (fyzickú) fázu programu BIP na Fakulte manažmentu, ekonomiky a obchodu.

**Aká bola diseminácia BIP (články, web, FB, médiá, ai.)**

Článok v univerzitnom časopise Na Pulze

Článok a fotky na webe FMEO a aj na niektorých ďalších weboch zúčastnených partnerských inštitúcií

Príspevok na fakultnom Facebooku

Príspevok na fakultnom Instagrame

Prezentácia na rozšírenom kolégiu dakana FMEO

**Stretli ste sa s nejakými problémami počas prípravy, realizácie a po skončení BIP? Ak áno, opíšte s akými:**

V priebehu virtuálnej časti programu sme sa stretli s niekoľkými technickými problémami.

**Návrhy na zlepšenie:**

Do budúcna bude potrebná dôkladnejšia príprava, vyskúšanie realizácie virtuálnej časti vopred a mať pripravené prípadné náhradné riešenia.

Privítali by sme financovanie na hlavu účastníka, ako to bolo v minulosti, nie financovanie v rozmedzí počtu účastníkov – (do 10, do 15 atď.) - lepšie sa odhadujú náklady na organizovanie BIP.

V Prešove \_\_\_\_\_\_\_\_\_\_\_\_\_\_\_\_\_\_ doc. Mgr. Eva Benková, PhD.

 Prodekanka pre zahraničné vzťahy FMEO